stanford-oval/wikipedia huggingface dataset:
Eurovision laulukilpailu 2008
Osallistujamaat > Finaali (24. toukokuuta)

| Sija | Numero | Maa | Artisti(t) | Kappale | Suomennos | Pisteet |
| --- | --- | --- | --- | --- | --- | --- |
| 20. | 01 |  Romania | Nico & Vlad | "Pe-o margine de lume" | "Maailman reunalla" | 45 |
| 23. | 02 |  Iso-Britannia | Andy Abraham | "Even If" | "Edes jos" | 14 |
| 16. | 03 |  Albania | Olta Boka | "Zemrën E lamë peng" | "Sydämet loukussa ajoissa" | 55 |
| 23. | 04 |  Saksa | No Angels | "Disappear" | "Kadota" | 14 |
| 4. | 05 |  Armenia | Sirusho | "Qele Qele" | "Mennään, mennään" | 199 |
| 10. | 06 |  Bosnia ja Hertsegovina | Elvir Laković Laka | "Pokušaj" | "Yritä" | 110 |
| 9. | 07 |  Israel | Boaz | "The Fire in Your Eyes" | "Tuli silmissäsi" | 124 |
| 22. | 08 |  Suomi | Teräsbetoni | "Missä miehet ratsastaa" |  | 35 |
| 21. | 09 |  Kroatia | Kraljevi Ulice & 75 Cents | "Romanca" | "Romanssi" | 44 |
| 23. | 10 |  Puola | Isis Gee | "For Life" | "Elämälle" | 14 |
| 14. | 11 |  Islanti | Euroband | "This Is My Life" | "Tämä on elämäni" | 64 |
| 7. | 12 |  Turkki | Mor ve Ötesi | "Deli" | "Hullu" | 138 |
| 13. | 13 |  Portugali | Vânia Fernandes | "Senhora do mar (Negras Águas)" | "Merten kuningatar (Pimeät vedet)" | 69 |
| 11. | 14 |  Latvia | Pirates of the Sea | "Wolves of the Sea" | "Meren sudet" | 83 |
| 18. | 15 |  Ruotsi | Charlotte Perrelli | "Hero" | "Sankari" | 47 |
| 15. | 16 |  Tanska | Simon Mathew | "All Night Long" | "Koko yön" | 60 |
| 11. | 17 |  Georgia | Diana Gurtskaya | "Peace Will Come" | "Rauha tulee" | 83 |
| 2. | 18 |  Ukraina | Ani Lorak | "Shady Lady" | "Varjoisa nainen" | 230 |
| 18. | 19 |  Ranska | Sébastien Tellier | "Divine" | "Jumalainen" | 47 |
| 8. | 20 |  Azerbaidžan | Elnur & Samir | "Day After Day" | "Päivästä päivään" | 132 |
| 3. | 21 |  Kreikka | Kalomira | "Secret Combination" | "Salainen yhdistelmä" | 218 |
| 17. | 22 |  Espanja | Rodolfo Chikilicuatre | "Baila el Chiki Chiki" | "Bailaa Chiki Chiki" | 55 |
| 6. | 23 |  Serbia | Jelena Tomašević & Bora Dugić | "Oro" |  | 160 |
| 1. | 24 |  Venäjä | Dima Bilan | "Believe" | "Usko" | 272 |
| 5. | 25 |  Norja | Maria | "Hold On Be Strong" | "Pidä kiinni, ole vahva" | 182 |
Pistetaulukko > Semifinaali 1

Automaattisista finalisteista Saksa ja Espanja äänestivät tässä semifinaalissa. Finaaliin puhelinäänestyksellä selvinneet maat on merkitty vaaleanvihreällä, tuomariäänillä päässyt tummanvihreällä. Täydelliset tulokset semifinaaleissa julkistettiin ainoastaan puhelinäänestyksessä, ei lainkaan raatien äänestyksessä.
Ongelmia ei ilmennyt yhdelläkään maalla kummankaan semifinaalin eikä finaalin äänestyksessä. Kaikki maat käyttivät siis pisteiden antamiseen puhelin- ja tekstiviestiäänestystä.
| Eurovision laulukilpailu 2008 | Eurovision laulukilpailu 2008 | Pisteet |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Maa | 1. Kreikka | 156 | 12 | 5 | 8 | 10 | 12 | 7 | 4 | 12 | 4 | 5 | 6 | 8 | 10 | 7 | 8 | 10 | 12 | -- | 3 | 6 | 7 |
| Maa | 2. Armenia | 139 | 10 | 2 | 6 | 12 | 8 | 10 | 5 | 5 | 3 | 3 | 12 | 5 | -- | 10 | 12 | 2 | 0 | 12 | 4 | 12 | 6 |
| Maa | 3. Venäjä | 135 | 6 | 10 | 7 | 3 | 0 | 12 | 7 | 8 | 8 | 4 | 8 | 7 | 12 | 5 | 2 | 4 | 8 | 10 | 6 | -- | 8 |
| Maa | 4. Norja | 106 | 1 | 8 | 4 | 1 | 7 | 6 | 3 | 4 | -- | 10 | 7 | 2 | 8 | 2 | 5 | 8 | 7 | 0 | 12 | 7 | 4 |
| Maa | 5. Israel | 104 | 4 | 0 | 5 | 7 | 2 | -- | 0 | 6 | 10 | 7 | 4 | 4 | 7 | 4 | 6 | 0 | 10 | 5 | 10 | 8 | 5 |
| Maa | 6. Azerbaidžan | 96 | 8 | 4 | 3 | 5 | 0 | 5 | 10 | 7 | 0 | 8 | 10 | 0 | 2 | 0 | 4 | 5 | -- | 7 | 5 | 10 | 3 |
| Maa | 7. Romania | 94 | 3 | 0 | 0 | 6 | 6 | 8 | 12 | -- | 5 | 6 | 3 | 6 | 5 | 8 | 3 | 7 | 6 | 8 | 1 | 1 | 0 |
| Maa | 8. Suomi | 79 | 2 | 12 | 1 | 2 | 4 | 0 | 8 | 0 | 6 | 12 | 5 | 3 | 0 | 6 | 0 | 6 | 0 | 6 | -- | 4 | 2 |
| Maa | 9. Bosnia-Hertsegovina | 72 | 7 | 1 | -- | 0 | 0 | 0 | 6 | 0 | 12 | 0 | 0 | 12 | 0 | 0 | 7 | 3 | 4 | 0 | 8 | 0 | 12 |
| Maa | 10. Puola | 42 | 5 | 0 | 0 | 0 | 10 | 0 | 0 | 2 | 2 | 0 | -- | 0 | 1 | 3 | 0 | 12 | 3 | 1 | 0 | 3 | 0 |
| Maa | 11. Moldova | 36 | 0 | 0 | 0 | 0 | 5 | 0 | -- | 10 | 0 | 1 | 0 | 0 | 6 | 0 | 0 | 0 | 5 | 4 | 0 | 5 | 0 |
| Maa | 11. Slovenia | 36 | 0 | 0 | 10 | 0 | 0 | 2 | 2 | 1 | 0 | 0 | 2 | -- | 4 | 0 | 0 | 0 | 1 | 2 | 0 | 2 | 10 |
| Maa | 13. Alankomaat | 27 | 0 | 0 | 0 | 8 | 3 | 1 | 0 | 3 | 7 | 0 | 0 | 0 | 3 | 0 | -- | 0 | 2 | 0 | 0 | 0 | 0 |
| Maa | 14. Montenegro | 23 | 0 | 0 | 12 | 0 | 1 | 0 | 0 | 0 | 0 | 0 | 0 | 10 | 0 | 0 | 0 | 0 | 0 | 0 | 0 | 0 | -- |
| Maa | 15. Irlanti | 22 | 0 | 7 | 2 | 4 | 0 | 3 | 0 | 0 | 1 | 0 | 0 | 0 | 0 | 1 | 1 | -- | 0 | 0 | 2 | 0 | 1 |
| Maa | 15. Andorra | 22 | 0 | 3 | 0 | 0 | 0 | 4 | 0 | 0 | 0 | -- | 1 | 1 | 0 | 12 | 0 | 1 | 0 | 0 | 0 | 0 | 0 |
| Maa | 17. Belgia | 16 | 0 | 6 | 0 | -- | 0 | 0 | 0 | 0 | 0 | 0 | 0 | 0 | 0 | 0 | 10 | 0 | 0 | 0 | 0 | 0 | 0 |
| Maa | 18. Viro | 8 | 0 | -- | 0 | 0 | 0 | 0 | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 7 | 0 | 0 |
| Maa | 19. San Marino | 5 | 0 | 0 | 0 | 0 | -- | 0 | 0 | 0 | 0 | 2 | 0 | 0 | 0 | 0 | 0 | 0 | 0 | 3 | 0 | 0 | 0 |
Pistetaulukko > Semifinaali 2

Automaattisista finalisteista Ranska, Iso-Britannia ja Serbia äänestivät tässä semifinaalissa. Finaaliin puhelinäänestyksellä selvinneet maat on merkitty vaaleanvihreällä, tuomariäänillä päässyt tummanvihreällä.
| Eurovision laulukilpailu 2008 | Eurovision laulukilpailu 2008 | Pisteet |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Maa | 1. Ukraina | 152 | 0 | 6 | -- | 0 | 6 | 12 | 8 | 10 | 6 | 3 | 12 | 8 | 12 | 12 | 8 | 1 | 7 | 3 | 12 | 7 | 12 | 7 |
| Maa | 2. Portugali | 120 | 7 | 0 | 8 | 6 | 3 | 5 | 6 | 3 | 10 | 12 | -- | 6 | 7 | 0 | 3 | 12 | 8 | 5 | 8 | 4 | 7 | 0 |
| Maa | 3. Tanska | 112 | 1 | 3 | 4 | 4 | 8 | 2 | 0 | 5 | 12 | 4 | 8 | 12 | 10 | 0 | 4 | 5 | 3 | 12 | 4          | 8 | 3 | -- |
| Maa | 3. Kroatia | 112 | 0 | 10 | 7 | 3 | 7 | 6 | 10 | 6 | 4 | 2 | 6 | 10 | 3 | 5 | 0 | 6 | -- | 4 | 7          | 5 | 8 | 3 |
| Maa | 5. Georgia | 107 | 0 | 2 | 12 | 0 | 10 | 4 | 7 | 12 | 2 | 0 | 7 | 2 | 8 | 10 | 10 | 0 | 0 | 1 | 10          | 10 | -- | 0 |
| Maa | 6. Latvia | 86 | 5 | 4 | 2 | 0 | -- | 1 | 2 | 0 | 7 | 0 | 10 | 0 | 5 | 0 | 6 | 0 | 6 | 8 | 6          | 12 | 6 | 6 |
| Maa | 7. Turkki | 85 | 10 | 8 | 5 | 12 | 0 | 7 | 0 | 0 | 0 | 10 | 0 | 4 | 0 | -- | 0 | 7 | 0 | 6 | 3          | 0 | 5 | 8 |
| Maa | 8. Islanti | 68 | 4 | 0 | 1 | 5 | 2 | 0 | 0 | 1 | -- | 8 | 5 | 7 | 0 | 3 | 5 | 4 | 0 | 10 | 1          | 2 | 0 | 10 |
| Maa | 9. Albania | 67 | 3 | 12 | 3 | -- | 0 | 0 | 0 | 0 | 1 | 5 | 2 | 0 | 1 | 8 | 0 | 10 | 10 | 7 | 5          | 0 | 0 | 0 |
| Maa | 10. Makedonia | 64 | 0 | -- | 0 | 7 | 0 | 10 | 12 | 0 | 0 | 0 | 0 | 0 | 4 | 7 | 0 | 8 | 12 | 2 | 0 | 0 | 0 | 2 |
| Maa | 11. Bulgaria | 56 | 0 | 7 | 6 | 0 | 1 | -- | 5 | 8 | 5 | 6 | 1 | 3 | 2 | 6 | 2 | 0 | 1 | 0 | 2          | 1 | 0 | 0 |
| Maa | 12. Ruotsi | 54 | 6 | 0 | 0 | 1 | 0 | 0 | 3 | 4 | 8 | 1 | 3 | 1 | 0 | 2 | 7 | 3 | 0 | -- | 0          | 3 | 0 | 12 |
| Maa | 13. Sveitsi | 47 | 0 | 1 | 0 | 10 | 0 | 0 | 0 | 7 | 0 | 7 | 0 | 0 | 0 | 0 | 12 | -- | 5 | 0 | 0          | 0 | 0 | 5 |
| Maa | 14. Malta | 38 | 2 | 0 | 0 | 8 | 4 | 3 | 0 | 0 | 3 | 0 | 4 | 0 | 6 | 0 | -- | 0 | 4 | 0 | 0          | 0 | 0 | 4 |
| Maa | 15. Kypros | 36 | 12 | 0 | 0 | 2 | 0 | 8 | 1 | -- | 0 | 0 | 0 | 5 | 0 | 4 | 0 | 2 | 0 | 0 | 0          | 0 | 2 | 0 |
| Maa | 16. Liettua | 30 | 8 | 0 | 0 | 0 | 12 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0          | -- | 10 | 0 |
| Maa | 17. Valko-Venäjä | 27 | 0 | 0 | 10 | 0 | 5 | 0 | 0 | 2 | 0 | 0 | 0 | 0 | 0 | 0 | 0 | 0 | 0 | 0	          | -- | 6 | 4 | 0 |
| Maa | 18. Tšekki | 9 | 0 | 5 | 0 | 0 | 0 | 0 | 0 | 0 | 0 | 0 | 0 | 0 | -- | 1 | 1 | 0 | 2 | 0 | 0 | 0 | 0 | 0 |
| Maa | 19. Unkari | 6 | 0 | 0 | 0 | 0 | 0 | 0 | 4 | 0 | 0 | 0 | 0 | -- | 0 | 0 | 0 | 0 | 0 | 0 | 0 | 0 | 1 | 1 |
12 pistettä

| Määrä | Saaneet maat | Maat, jotka antoivat 12 pistettä |
| --- | --- | --- |
| 8 | Armenia | Belgia, Tšekki, Ranska, Georgia, Kreikka, Alankomaat, Puola, Venäjä |
| 7 | Venäjä | Armenia, Valko-Venäjä, Viro, Israel, Latvia, Liettua, Ukraina |
| 6 | Kreikka | Albania, Kypros, Saksa, Romania, San Marino, Iso-Britannia |
| 4 | Serbia | Bosnia ja Hertsegovina, Montenegro, Slovenia, Sveitsi |
| 2 | Azerbaidžan | Unkari, Turkki |
| 2 | Bosnia ja Hertsegovina | Kroatia, Serbia |
| 2 | Tanska | Islanti, Norja |
| 2 | Norja | Suomi, Ruotsi |
| 2 | Romania | Moldova, Espanja |
| 1 | Albania | Makedonia |
| 1 | Saksa | Bulgaria |
| 1 | Islanti | Tanska |
| 1 | Latvia | Irlanti |
| 1 | Espanja | Andorra |
| 1 | Ruotsi | Malta |
| 1 | Turkki | Azerbaidžan |
| 1 | Ukraina | Portugali |
Suomen edustaja

Suomea vuoden 2008 Eurovision laulukilpailuissa Belgradissa edusti Teräsbetoni laululla ”Missä miehet ratsastaa”. Suomen edustaja esitettiin ensimmäistä kertaa suomeksi silloin kun esityskieli on ollut vapaa Euroviisuissa. Suomi esiintyi ensimmäisessä semifinaalissa tiistaina 20. toukokuuta. Suomi äänestettiin semifinaalista jatkoon toista kertaa maan viisuhistorian aikana. Finaalissa Suomi sijoittui sijalle 22, pisteitä tuli 35. Semifinaalissa Suomi sijoittui kahdeksanneksi 79 pisteellä.
Aiheesta muualla

Kuvia tai muita tiedostoja aiheesta Eurovision laulukilpailu 2008 Wikimedia Commonsissa
Eurovision laulukilpailun sivusto (englanniksi)
Eurovision laulukilpailuun keskittyvä epävirallinen uutiskanava (englanniksi)
Ylen viralliset euroviisusivut (suomeksi)
Eurovision laulukilpailu 2008 Internet Movie Databasessa (englanniksi)
Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta
Epäaktiiviset:  Andorra · Bosnia ja Hertsegovina · Bulgaria · Marokko · Monaco · Pohjois-Makedonia · Romania · Slovakia · Turkki · Unkari · Valko-Venäjä · Venäjä
Entiset:  Jugoslavia · Serbia ja Montenegro
Epäonnistuneet yritykset:  Kazakstan · Kosovo · Libanon  · Liechtenstein · Neuvostoliitto · Qatar · Tunisia
Kilpailut vuosittain
| --- | --- |
1950-luku:  1956 · 1957 · 1958 · 1959
1960-luku:  1960 · 1961 · 1962 · 1963 · 1964 · 1965 · 1966 · 1967 · 1968 · 1969
1970-luku:  1970 · 1971 · 1972 · 1973 · 1974 · 1975 · 1976 · 1977 · 1978 · 1979
1980-luku:  1980 · 1981 · 1982 · 1983 · 1984 · 1985 · 1986 · 1987 · 1988 · 1989
1990-luku:  1990 · 1991 · 1992 · 1993 · 1994 · 1995 · 1996 · 1997 · 1998 · 1999
2000-luku:  2000 · 2001 · 2002 · 2003 · 2004 · 2005 · 2006 · 2007 · 2008 · 2009
2010-luku:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-luku:  2020 · 2021 · 2022 · 2023 · 2024 · 2025
Yliviivattu vuosiluku tarkoittaa, että kilpailua ei järjestetty kyseisenä vuonna.
Isäntäkaupungit
| --- | --- |
1950–:  Lugano · Frankfurt · Hilversum · Cannes
1960–:  Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid
1970–:  Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem
1980–:  Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne
1990–:  Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem
2000–:  Tukholma · Kööpenhamina · Tallinna · Riika · Istanbul · Kiova · Ateena · Helsinki ·  Belgrad · Moskova
2010–:  Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv
2020–:  Rotterdam · Rotterdam · Torino · Liverpool · Malmö · Basel
Yliviivattu kaupunki tarkoittaa, että kilpailua ei järjestetty kyseisenä vuonna.
Beogradska arena.
Juontajat Jovana Janković ja Željko Joksimović ensimmäisessä semifinaalissa.
Venäjä voitti vuoden 2008 euroviisut kappaleella "Believe".
Teräsbetoni edusti Suomea kappaleella Missä miehet ratsastaa.
Mikko Iipponen

Mikko Iipponen (12. helmikuuta 1849 Laihia – 24. marraskuuta 1934 Laihia) oli suomalainen maanviljelijä, kunnallisneuvos (1924) ja poliitikko. Hänen vanhempansa olivat maanviljelijä Jakob Mäkelä ja Maria Iipponen. Hänen ensimmäinen puolisonsa oli Maria Kauppi 1869–1917 ja toinen puoliso Aini Maria Kuusisto vuodesta 1920.
Iipponen valittiin Suomalaisen puolueen kansanedustajaksi vuoden 1911 eduskuntavaaleissa ja uudelleen seuraavissa vaaleissa vuonna 1913. Edustajantoimi päättyi keväällä 1917. Iipponen osallistui myös kirkolliskokoukseen.
Iipponen kuului vuoden 1899 suureen lähetystöön Laihian edustajana.
Janne Ihamuotila

Johan Adolf (Janne, J. A.) Ihamuotila (7. lokakuuta 1868 Maaria – 21. tammikuuta 1929 Ylöjärvi) oli suomalainen maanviljelijä, kunnallisneuvos ja kokoomuksen sekä myöhemmin maalaisliiton kansanedustaja.
Ihamuotilan vanhemmat olivat rusthollari Johan August Michelsson ja Matilda Henrika Matintytär. Hän kävi kansakoulun ja vuonna 1897 maamieskoulun. Ihamuotila toimi kartanon hoitajana Kemiössä 1897–1904 ja Pirkkalassa 1904–1914 sekä tilanomistajana Ylöjärvellä 1914–1929.
Ihamuotila oli kokoomuksen kansanedustajana 1919–1922 ja maalaisliiton kansanedustajana 1924–1929 edustaen Hämeen läänin pohjoista vaalipiiriä. Hän kuoli kesken edustajakautensa tammikuussa 1929 ja hänen tilalleen eduskuntaan tuli maalaisliiton Eino Aaltio. Ihamuotila oli presidentin valitsijamiehenä vuoden 1925 presidentinvaaleissa. Hän toimi Ylöjärven kunnanvaltuuston puheenjohtajana ja kunnallislautakunnan varapuheenjohtajana. Hän kuului MTK:n liittoneuvostoon ja valtuuskuntaan.
Janne Ihamuotila oli naimisissa vuodesta 1901 Matilda Aleksandra Kosken kanssa.
Quaoar

| 50000 Quaoar |
| --- | --- |
 2002 LM60 
 Quaoar ja sen kuu Weywot
Löytäminen
Löytäjät:  Chad Trujillo, Michael Brown
Löytöaika:  4. kesäkuuta 2002
Kiertoradan ominaisuudet
Keskietäisyys Auringosta:  6 493 353 000 km 43,405 AU
Pienin etäisyys Auringosta:  6 237 516 000 km 41,914 AU
Suurin etäisyys Auringosta:  6 749 186 000 km 44,896 AU
Eksentrisyys:  0,034
Kiertoaika Auringon ympäri:  285,97
Keskiratanopeus:  4,52 km/s
Inklinaatio:  7,996
Kuiden lukumäärä:  1 
Fyysiset ominaisuudet
Päiväntasaajan halkaisija:  1 260 ± 190 km
Massa:  1,0–2,6×1021 kg 
Putoamiskiihtyvyys pinnalla:  0,276–0,376 m/s2
Pyörähdysaika:  17,6788
Absoluuttinen kirkkaus:  2,4755
Pakonopeus:  0,523–0,712 km/s
Pinnan lämpötila:  alin: ? keski: ~43 K ylin: ?
50000 Quaoar (symboli: ) on Neptunuksen radan ulkopuolella, Kuiperin vyöhykkeellä Aurinkoa kiertävä kohde. Sen löysivät Chad Trujillo ja Michael Brown 4. kesäkuuta 2002. Quaoar on nimetty Tongva-intiaaniheimon mytologiassa esiintyvän Quaoar-luojajumalan mukaan. Quaoar oli löytöhetkellään suurin Kuiperin vyöhykkeeltä löydetty kohde Pluton jälkeen. Ennen kuin Quaoar sai nimensä, se tunnettiin väliaikaisella nimityksellä 2002 LM60. Quaoar on ehdokas kääpiöplaneetan statuksen saamiseksi. Quaoarilla on myös kuu nimeltä Weywot. Vuonna 2023 Quaoarilta löydettiin rengas.
Fyysiset ominaisuudet

Quaoar oli ensimmäinen transneptuninen kohde, jonka läpimitta saatiin mitattua suoraan Hubble-avaruusteleskoopin ottamista kuvista. Näiden kuvien perusteella läpimitaksi arvioitiin noin 1 200 kilometriä , joskin myöhemmät Spitzer-teleskoopilla tehdyt havainnot viittasivat hieman arvioitua suurempaan albedoon ja sitä kautta pudottivat läpimitta-arvion 654,8–1051,1 kilometriin. Quaoar koostunee pääasiassa kivestä ja jäästä. Se on melko tumma kohde (albedo ~0,2), mikä viittaa siihen, ettei sillä olisi jääkuorta. Quaoarin pinta on väriltään hieman punertava.
Quaoarin pinnalla on havaittu myös merkkejä ammoniumhydraatista sekä kiteytyneestä jäästä. Tämä löytö oli yllättävä, sillä molempien olisi pitänyt tuhoutua suurienergiaisen hiukkassäteilyn vaikutuksesta noin 10 miljoonan vuoden aikana. Koska suurienergiaisilta hiukkasilta suojaavaa ilmakehää tai magneettikenttää näin pienellä kappaleella ei luultavasti ole, käytännössä löydöksen selittäminen vaatii Quaoarin pintakerroksen aktiivista uusiutumista. Tämän varteenotettavana aiheuttajana Quaoarin kokoisella kappaleella olisi kryovulkanismi.
Quaoarin rata on hyvin ympyrämäinen, ja sen etäisyys Auringosta on noin 42 AU. Quaoarin kiertoaika Auringon ympäri on noin 288 vuotta.
Quaoarilla on rengas, jonka olisi aiempien arvioiden mukaan pitänyt tiivisstyä kuuksi.  Oulun yliopiston tähtitieteen professori Heikki Salo on kehittänyt mallin, joka selittää miksi rengas ei ole tiivistynyt kuuksi. Sen selittää jään kimmoisuuden käyttäytymisen muuttuminen mitä kylmempää on.
Aiheesta muualla

Wikimedia Commonsissa on kuvia tai muita tiedostoja aiheesta .
JPL Small-Body Database Browser: 50000 Quaoar (2002 LM60) JPL:ssä (englanniksi)
Numbered minor planets (englanniksi)
| 0 | 1 | 2 |
| --- | --- | --- |
| Edeltäjä: (49999) 2000 AW14 | Luettelo pikkuplaneetoista | Seuraaja: (50001) 2000 AK15 |
Merkittävät Kuiperin vyöhykkeen kappaleet
| --- | --- |
Varsinainen vyöhyke:   Pluto  Kharon  Hydra  Nix  Kerberos  Styx  Albion  1993 RO  1993 SB  1993 SC  1998 WW31  Orcus  Vanth  Ixion  Huya  Chaos  2007 JH43  2002 UX25  Varuna  2002 TX300  Haumea  Hiʻiaka  Namaka  Salacia  Actaea  Arrokoth  Arawn  Lempo  Hiisi  Paha  1996 TP66  2003 VS2  Quaoar  Weywot  Makemake  S/2015 (136472) 1  Rhadamanthus  Teharonhiawako  Sawiskera  Borasisi  Pabu  Deucalion  2002 MS4  Mors–Somnus  Varda  Ilmarë  Manwë  Sila–Nunam  Praamzius  2002 AW197  2002 WC19  2003 AZ84  2009 YE7  2014 EZ51  1999 DE9  2004 GV9 
Hajanainen kiekko:   1996 TL66  2010 RE64  2013 FY27  2014 AN55  Gonggong  Xiangliu  Eris  Dysnomia  2004 XR190  Gǃkúnǁʼhòmdímà  Dziewanna  2005 RM43 
Quaoarin rata (sinisellä) verrattuna uloimpien planeettojen (Jupiter, Saturnus, Uranus ja Neptunus) ratoihin (punaisella).
Quaoar & Weywot
Quaoar Hubble-avaruusteleskoopin kuvassa
Arvi Ikonen

Arvi Ikonen (24. syyskuuta 1912 Rautavaara – 9. tammikuuta 1957 Helsinki) oli suomalainen maatalousteknikko, joka toimi Maalaisliiton kansanedustajana Kuopion läänin itäisestä vaalipiiristä vuosina 1950–1957.
Ikonen kävi kansakoulun ja pienviljelijäkoulun. Näiden lisäksi Ikonen suoritti maamiesopiston vuonna 1937. Hän työskenteli maatalousneuvojana sekä jatkosodan aikana työvoimapäällikkönä Nurmeksen maalaiskunnassa ja Kiteellä. Kunnallispolitiikassa Ikonen oli mukana toimien kunnanvaltuuston puheenjohtajana Nurmeksessa. Presidentin valitsijamiehenä hän toimi vuosien 1950 ja 1956 vaaleissa.
Ikosen vanhemmat olivat piirimies Juho Ikonen ja Aleksandra Huurre. Ikonen oli naimisissa Helmi Turusen kanssa vuodesta 1939 lähtien.
Mjelden kappeli

| Mjelden kappeli Mjelde kapell |
| --- | --- |
 Kirkko vuonna 2014.
Sijainti:  Tromssa, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1927
Suunnittelija:  R. Moholt
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Mjelden kappeli (norj. Mjelde kapell) on Tromssan kunnassa Norjassa sijaitseva puinen pitkäkirkko vuodelta 1927.
Kuvia

Kirkkosali
Aiheesta muualla

Kuvia tai muita tiedostoja aiheesta Mjelden kappeli Wikimedia Commonsissa
Natalija Vitrenko

Natalija Vitrenko
Natalija Myh’ailivna Vitrenko (ukr. Наталія Михайлівна Вітренко, s. 28. joulukuuta 1951 Kiova) on lakkautetun Ukrainan edistyksellisen sosialistisen puolueen (PSPU) johtaja ja entinen parlamentin jäsen.
Jyrkän venäläismielinen Vitrenko pakeni Moskovaan vuonna 2014, jolloin Venäjä hyökkäsi ensi kerran Ukrainaan aloittaen Donbasin sodan. Vitrenko vaati Moskovassa vuonna 2019 "puhdistamaan" ukrainalaiset ja ilmoitti vihaavansa Ukrainaa, jossa "natsismi on nostanut päätään ja Hitlerin kätyrit ovat toteuttamassa kostoaan".
Venäjän tehtyä suurhyökkäyksen Ukrainaan 24. helmikuuta 2022 syytti Vitrenko Yhdysvaltoja ja Isoa-Britanniaa hyökkäyksestä sekä oikeutti hyökkäystä Heinäkuussa 2022 PSPU kiellettiin Ukrainassa kokonaan.
Vanhemmat

Vitrenkon isä oli Ukrainan radiotelegrafin eli uutistoimiston toimittaja Myh’ail Dubynsky, joka kuoli sodassa heikentyneen terveytensä seurauksiin 42-vuotiaana Vitrenkon ollessa kahden kuukauden ikäinen. Vitrenko oli perheen neljäs lapsi, eikä isä ehtinyt nähdä tytärtään. Äiti Valentyna Matvjejevna Fedtšenko kasvatti lapset yksinhuoltajana. Äiti oli dosentti ja historian kandidaatti, joka opetti Kiovan lääketieteellisessä instituutissa. 1959 hän siirtyi Kostjantynivkaan Donin alueelle perustamaan Ukrainan etäopintojen polyteknisen instituutin yleisteknillistä tiedekuntaa. Vanhimmat lapset jäivät Kiovaan, mutta Vitrenko opiskeli Donetštšynassa ensimmäisestä seitsemänteen luokkaan. Vitrenkon äidillä oli luottamustehtävä Ukrainan kommunistisen puolueen poliittisen toimikunnan jäsenenä Kostjantynivkan kaupunginkomiteassa.
Nuoruus

Vitrenkon äiti jäi eläkkeelle 1965 palaten Kiovaan. Natalija päätti Kiovassa oppikoulun kymmenennen luokan 1969, ja pääsi Kiovan kansantalousinstituuttiin kirjanpidon tiedekuntaan. Korkeakoulussa hänestä tuli Leninin stipendiaatti, instituutin Komsomolin komitean jäsen sekä Kiovan neuvostoraionin piirivaltuutettu.
Vuonna 1971 Vitrenko meni naimisiin, ja vuotta myöhemmin syntyi tytär Olha. Myöhemmin Vitrenko sai kaksi lasta lisää, Jurin ja Marynan (s.1983). Marynasta tuli myöhemmin Ukrainan edistyksellisen sosialistisen puolueen jäsen.
Vitrenko päätti opinnot Kiovan kansantalousinstituutissa punaisella diplomilla ja sai jatko-opiskelijapaikan. Vuoden 1973 elokuusta marraskuuhun Vitrenko toimi Ukrainan tilastokeskuksen kuljetustilastojen osastolla vanhempana ekonomistina, minkä jälkeen hän jatkoi jatko-opintojaan Kiovan kansantalousinstituutissa. Vuonna 1974 hänestä tuli Neuvostoliiton kommunistisen puolueen jäsen. Tämän jälkeen Vitrenko teki tutkimusta tilastollisista menetelmistä tuotannon tehokkuuden tutkimiseksi myöhempää väitöskirjaansa varten.
Tieteenharjoitus

Vuonna 1977 Vitrenko valmistui kansantaloustieteen kandidaatiksi, minkä jälkeen hän työskenteli tutkijana tieteellisessä tutkimusinstituutissa. Vuonna 1979 Vitrenko palasi Kiovan kansantalousinstituuttiin dosentiksi ja sai väitöskirjansa valmiiksi vuonna 1989.
Talouden uudistamista erilaisissa taloudellisissa järjestelmissä käsittelevän väitöskirjantyönsä perusteella Vitrenko vakuuttui siitä, ettei kansainvälisen valuuttarahaston suosittelema keino talouden uudistamiseksi ollut oikea, vaan tulisi johtamaan poliittiseen taisteluun.